
GEORGE COŞBUC 

(20 sept. 1866 - 9 mai 1918) 

George Coşbuc s-a născut în satul Hordou (care azi îi 
poartă numele), judeţul Bistriţa-Năsăud, învaţă să citească 
încă! a frageda vârstă de 5 ani. La Năsăud, în liceu, fiind 
un foarte activ membru al societăţii de lectură a elevilor 
«Virtus romană rediviva» devine preşedintele acesteia în 
clasa a VII-a. 

George Coşbuc a cântat în versurile sale bucuriile şi 
necazurile oamenilor în mijlocul cărora s-a născut, natura 
încântătoare a patriei, dragostea faţă de pământul 
strămoşesc, faţă de istoria zbuciumată a poporului român. 

Dintre volumele sale de poezii amintim: Balade şi 
Idile, Fire de tort, Din poveste, Ziarul unui, Cântece de 
vitejie. Traduceri din Dante (Divina Comedie), Homer 
(Odiseea), Virgiliu (Eneida), Kalidasa (Sacuntala). 


Ilustrații de DANIELA MARIN 
NUNTÄ IN CODRU 

Ce mai chiu si chef prin ramuri 
Se-ncinsese-atunci! 

Numai fraţi şi veri şi neamuri 
De-ar fi fost umpleau o ţară! 
Dar aşa, că s-adunară 

Şi străini din lunci; 

De mä-ntrebi, eu nu ştiu bine 
Alţii poate ştiu - Ce să-ntrebi calici ca mine! 
Ştiu că lumea dintr-odată 

S-a trezit că-i adunată 

Şi c-o duce-n chiu. 

Că-ntr-o zi, purtând în mână 
Un colac şi-un băț. 

Prepeliţa cea bătrână 

S-a pornit şi-n deal, şi-n vale. 
Şi chema-ntâlnind pe cale 
Lumea la ospăț. 

„Ce-i tu, soro?” „Ce să fie? 
Nuntă mare-n crâng! 

N-ai văzut tu veselie 


De cänd esti si porti un nume. 
Si-am plecat trimesă-n lume. 
Oaspetii să-i strâng”. 

„Dar pe mire cum îl cheamă. 
Cine-i el şi-al cui?” 

„N-auzişi de sturz, bag-samă! 
Până şi-mpăratu-l ştie”. 

„Şi-i bogat?” - „Ce-i pe câmpie. 
Tot ce vezi, i-al lui! 

Iar mireasa! Din cositä 
Numai flori îi cad. 

Mierla e. Şi e pestriță. 

Şi gătită ca o cruce: 

Cizme galbene şi-aduce 

Tot din Țarigrad”. 

„Ei, atunci să ştii, vecino. 
C-am să viu şi eu”. 

„Păi de bună seamă, vino!” 
Tot aşa cu voie bună. 
Prepelita-n sârg adună 

Pe nuntaşi mereu. 

Şi s-a strâns din zare-naltä 
Neamu-ntraripat. 

Şi din crâng, şi de la baltă. 

Şi din sesuri, de prin grâne 
Ba şi vrăbii mai bătrâne. 
Musafiri din sat. 

Până-n noapte toţi veniră 

Şi prin crengi au mas. 

Iar în zori se răscoliră. 

Şi-n gorun aveau altarul - Ia-nchinati-mi cu paharul. 
Să-mi mai vie glas. 
Mă-ntrebaţi de nun? Ei, nunul. 
Soare-ntr-adevăr: 

Dumnealui, mă rog, păunul! 
Nunä mare-a fost gaäita. 
Stete-acasă päunita. 


Că-i murise-un văr. 
„Pop-aveau?” Tu, maică sfântă! 
Stai să mai vorbeşti! 

Ştii pe ciocârlan cum cântă? 
Dumnezeu să-i ţie firea! 
A-nvätat trei veri psaltirea 
La vlădici sârbeşti. 
Drusce-aveau o coţofană 
Şi-un cârstei bältat. 
Pitpalacul, nene, n strană! 
Iar cädelnita de aur 

O ţinea jupânul graur 
Dascälu-nvätat. 

Dar să vezi! la socrul mare 
Zgomote din zori: 
Pitigoiu-ntr-una sare. 

Steag pe casă şoimul suie. 
Gheunoaia bate cuie 

Ca s-anine flori. 

Iar prin cuhnii sfat şi vorbă; 
Asta s-o vedeţi! 

Prepelita face ciorba. 
Presurile fac friptură. 

Vin sticletii şi le-o fură. 
Dracii de sticleti. 

Şoimii repezi scot în gheare 
Carnea din căldări. 

Corbul cel cu ciocul tare 
Dumicată-n blide-o lasă. 
Cintitoii duc la masă 
Rândul de mâncări. 

Şi, cu sort de jupâneasă. 
Rândunele vin 

Şi deretică prin casă. 

lar pe mese-aştern prosoape 
Şi dau lavitele-aproape. 
Cane-aduc cu vin. 


Dar te miri tu prin pahare 
Cine le turna? 

Cucul sur, cä-i mester mare 
La urat si-nchinäciune. 

E proroc şi-ţi ştie spune 

Tot ce-o fi şi-o da. 

Cântă-n cobză-acum buhaiul 
Cel cu gâtul strâmb. 

Mierla şuieră cu naiul. 

Cu cimpoiul cântă cioara. 
Pitulicea cu vioara. 

Bufnița c-un drâmb. 
Codobaturi iuti ca focul. 

Tot bătând din cozi. 
Măturară-n clipă locul 

Şi făcur-o bătătură. 

Şi ce horă mai făcură 

Ca la voievozi! 

Jucau sârba porumbeii. 

Că e jocul lor. 

Şi-au luat la joc custeii 

Pe-o rätuscä - vai de mine! 
Graurul juca pe vine. 
Barza-ntr-un picior. 

Numai cioara cu cimpoiul. 
Tot izbind cu el. 

Se bătea cu pițigoiul. 

Iar sitarul dup-o uşă 

Se certa c-o găinuşă 
Pentr-un gändäcel. 

Vin de-ar fi, că cearta vineri 
Altfel cum s-o zici? 

Să te superi tu, creştine. 
Pentru dinţii scoşi din gură? 
Pentr-un ghiont şi-o-mbrâncitură 
Cheful să ţi-l strici? 

Şi tipau de-a valma-n ramuri. 


Miile de guri! 

N-alegeai străini şi neamuri. 

Şi pe plac cânta tot insul - Clocotea de chiu cuprinsul 
Veselei păduri. 

„Tu erai? i! Mă-ntrebi ca prostul! 

Vorba din bătrâni: 

Eu la chef ca-n marte postul. 

Vinu-l beam din coji de-alună. 

Şi-azvârleam, de voie bună cu căciula-n cini; 

Ba, şi-n ciur le-adusei apa. 

Ca să fiu în rost. 

Lemne le-am tăiat cu sapa - Şi, sărind pe-o buturugă. 
Am venit la voi în fugă. 

Să vă spun ce-a fost! 

„Tu erai? i! Mă-ntrebi ca prostul! 

Vorba din bătrâni: 

Eu la chef ca-n marte postul. 

Vinu-l beam din coji de-alună. 

Şi-azvârleam, de voie bună cu căciula-n cini; 

Ba, şi-n ciur le-adusei apa. 

Ca să fiu în rost. 

Lemne le-am tăiat cu sapa - Şi, sărind pe-o buturugă. 
Am venit la voi în fugă. 

Să vă spun ce-a fost 

VESTITORII PRIMĂVERII 
Dintr-alte täri de soare pline. 

Pe unde-ati fost si voi sträine. 
Veniti, dragi päsäri, inapoi-Veniti cu bine! 
De frunze si de cäntec goi. 
Pläng codri cei lipsiti de voi. 

In zarea cea de veci albasträ 

Nu v-a prins dragostea sihasträ? 
De ce-ati lăsat? Nu v-a fost dor 
De tara voasträ? 

N-ati plâns văzând cum trece-n zbor 
Spre miazänoapte nor de nor? 
Voi ati cäntat cu glas fierbinte 
Naturii calde imnuri sfinte. 

Ori doine dragi, cänd v-ati adus 
De noi aminte! 

Sträinilor voi nu le-ati spus. 

Cä doine ca a noastre nu-s? 
Si-acum veniti cu drag in tarä! 
Voi revedeti câmpia iară. 

Şi cuiburile voastre-n cräng! 

E vară, vară! 

Aş vrea la suflet să vă strâng. 

Să râd de fericit, să plâng! 

Cu voi vin florile-n câmpie 

Şi nopţile cu poezie 

Şi vânturi line, calde ploi 

Şi veselie. 

Voi toate le luaţi cu voi 

Şi iar le-aduceti înapoi! 

IARNA PE ULITÄ 
A-nceput de ieri să cadă 


Cäte-un fulg, acum a stat. 
Norii s-au mai räzbunat 

Spre apus, dar stau gramada 
Peste sat. 

Nu e soare, dar e bine. 

Şi pe râu e numai fum. 
Vântu-i liniştit acum. 

Dar năvalnic vuiet vine 

De pe drum. 

Sunt copii. Cu multe sănii. 
De pe coastă vin tipänd. 

Şi se-mping şi sar râzând; 
Prin zăpadă fac mătănii 
Vrând-nevrând. 

Gură fac ca roata morii; 

Şi de-a valma se pornesc. 
Cum prin gard se gâlcevesc 
Vrăbii gureşe, când norii 
Ploi vestesc. 

Cei mai mari acum, din sfadă. 
Stau pe-ncăierate puşi; 

Cei mai mici, de foame-aduşi. 
Se scâncesc şi plâng grămadă 
Pe la uşi. 

Colo-n colţ acum răsare 

Un copil, al nu ştiu cui; 

Largi de-un cot sunt paşii lui. 
Iar el mic, căci pe cărare 
Parcă nu-i. 

Haina-i măturând pământul 
Şi-o târăşte-abia, abia: 

Cinci ca el încap în ea. 

Să mai bată, soro, vântul 
Dac-o vrea! 

El e sol, precum se vede. 
Mă-sa l-a trimis în sat. 

Vezi, de aceea-i încruntat. 


Si s-aväntä, si se crede 

Că-i bărbat; 

Cade-n brânci şi se ridică 
Dând pe ceafă putintel 
Toată lâna unui miel: 

O căciulă mai voinică 
Decât el. 

Şi tot vine, tot înoată. 

Dar deodată cu ochi vii. 

Stă pe loc - să mite ţii! 
Colo, zgomotoasă gloată. 
De copii! 

El degrabă-n jur chiteşte 
Vreun ocol, căci e pierdut. 
Dar copiii l-au văzut! 

Toată ceata năvăleşte 
Pe-ntrecut. 

— „Uite-i mă, căciula, frate. 
Mare cât o zi de post - Aoleu, ce urs mi-a fost! 
Au sub dânsa şapte sate 
Adăpost!” 

Unii-l iau grăbit la vale. 
Alţii-n glumă parte-i tin - Uite-i, fără pic de vin. 
S-au jurat să-mbete-n cale 
Pe creştin! 

Vine-o babă-ncet pe stradă 
În cojocul ruptalei 

Şi încins cu sfori de tei. 

Stă pe loc acum să vadă 

Şi ea ce-i. 

S-oţăreşte rău bătrâna 
Pentru micul Barbă-Cot. 

— „Aţi înnebunit de tot - Puiul mâinii, dă-mi tu mina 
Să te scot!” 

Cică vrei să stingi cu paie 
Focul când e-n clăi cu fin. 
Şi-apoi zici că eşti român! 


Biata bab-a-ntrat in laie 

La stăpân. 

Ca pe-o buiniţă-o-nconjoară 
Şi-o petrec cu chiu, cu vai. 
Şi se ţin de dânsa scai. 
Plină-i strâmta ulicioară 

De alai. 

Nu e chip să-i faci cu buna 
Să-şi păzească drumul lor! 
Râd şi sar într-un picior. 
Se-nvärtesc şi tipä-ntr-una 
Mai cu zor. 

Baba şi-a uitat invätul: 
Bate, njură, dă din mână: 

— „Dracilor, sunteţi păgâni? 
Maica mea! Să stai cu băţul 
Ca la cäni!” 

Şi cu bätul se-nvârteşte 

Ca să-şi facă-n jur ocol: 

Dar abia e locul gol; 

Şi mulţimea năvăleşte 
Iarăşi stol. 

Astfel tabăra se duce 
Lălăind în chip avan: 
Baba-n mijloc, căpitan. 
Scuipă-n sân şi face cruce 
De satan. 

Ba se răscolesc şi cânii 

De prin curţi, şi sar la ei. 

Pe la garduri ies femei. 

Se urnesc mirati bătrânii 
Din bordei. 

— „Ce-i pe drum atâta gură?” 
— Nu-i nimic. Copii strengari”. 
— Ei, auzi! Vedea-i-as mari. 
Parcă trece-adunătură. 

De tătari!” 


JUCĂRIILE CELUI CUMINTE 
Un copil, când jocu-i place. 
Toată lumea joc îi face; 

Iar el toate le pricepe 

Şi cu ele-un joc începe. 

Zice tufa de zambile: 

— Bună ziua, drag copile! 
Floarea zice: - Opreste-ti paşii! 
— Prinde-ne! zic fluturaşii. 
— Eu sunt netedă şi mică. 
la-mă! zice-o pietricică. 
Cântă rândunica iară: 

— Eu de mult te chem afară! 
Cätelusa si el vine: 

— Hai şi joacă-te cu mine! 
Vrăbii zboară pe tot locul: 
Vezi, aşa e vesel jocul! 

Patru roţi de la trăsură 
Strigă: - Iute alergătură! 
Vântul zice: - Aşa mi-e placul. 
Să-ndoiesc de vârf copacul! 
Mărul zice: 

— Mă voi coace. 

Vin-atunci pe fugă-ncoace! 
Toate-aşa cu drag îl cheamă 
Şi el vesel ia de seamă 
Numai cel ursuz nu ştie 
Cum să-şi facă-o jucărie 

Şi numai posomorâtul 

Nu-şi ştie-alunga urâtul. 
POVESTEA GÂŞTELOR 

Un gâscan cu pene lucii 
Cum trecea pe pod prin sat 
Şi-ntr-o mânavea papucii. 
Nu ştiu cum i s-a întâmplat 
Că papucii lui căzură. 

Ce păcat, o, ce păcat! 


Cäci erau cu-alesäturä. 

Färä leac de ti viturä - Ce päcat! 
Gästele-auzind cum zbiară 
„Aoleu! Păpucii mei!” 
Intr-un suflet alergarä 
Si-ntrebau mirate ce-i? 

„Am rămas”, plângea gäscanul. 
„Păgubaş de patru lei! 
lată-mă descult, sărmanul! 
Ce mă fac acum, golanul. 
Fără ei!” 

„Haideţi toţi, şi mosi, şi babe 
Să-i cătăm pe râu acu!” 
Repede-notând din labe 
Cârdul tot pe râu trecu. 

„L-ai găsit?” - „Eu nu, surată. 
Ce mă-ntrebi aşa şi tu!” 
Toate-apoi strigau deodată: 
„Bată-i pacostea să-i bată! 
Nici eu nu!” 

Vara-ntreagă tot umblară. 
Dar păpucii duşi au fost! 
Şi-au să umble şi la vară 
Până ce le-or da de rost! 

Iar gäscanul merge, vine. 
Face cruci şi ţine post. 

„Nu-i găsesc! Sărac de mine 
Iar descult e, vezi tu bine. 
Lucru prost!” 

Gâştele de-atunci, în cale 
Când văd apa undeva. 
Căutând pornesc agale 

Tot crezând că-i vor afla. 

Vin şi rate să le-ajute: 
Mac-mac-mac şi ga-ga-ga! 
Mac-mac-mac! Haid, vino, du-te. 
Zile-aşa pe râu pierdute! 


Ga-ga-ga! 

Iar când gästele stau gloatä 
Şi prin dreptul lor te duci. 
Sare tabăra lor roată 

Să te-ntrebe: „Ce ne-aduci? 
Ai găsit păpucii? Spune!” 

Tu la fug-atunci s-apuci! 
Säsi-si! Tot fac nebune 

Şi te muşcă, doar le-ai spune 
De păpuci! 


CÄNTEC 

A venit un lup din cräng 
Si-alerga prin sat sä fure 

Şi să ducă în pădure 

Pe copiii care plâng. 

Şi-a venit la noi la poartă 

Şi-am ieşit eu c-o nuia: 

— „Lup flămând cu trei cojoace. 


Hai la maica să te joace”. 

— Eu chemam pe lup încoace. 
El fugea-ncotro vedea. 

Ieri pe drum un om sărac 
Întreba pe la vecine: 

— „Poartă-se copiii bine? 
Dacă nu, să-i vâr în sac!” 

Şi-a venit la noi la poartă 
Şi-am ieşit eu şi i-am spus: 

— „Puiul meu e bun şi tace 
Nu ţi-l dau, şi du-te-n pace! 
Eşti sărac, dar n-am ce-ţi face! 
Du-te, du-te!” Şi s-a dus. 

Şi-a venit un negustor 

Plin de bani, cu vâlfă mare. 
Cumpăra copii pe care 

Nu-i iubeşte mama lor. 

Şi-a venit la noi la poartă 
Şi-am ieşit şi l-am certat: 

— „N-ai nici tu, nici împăratul 
Bani să-mi cumpere băiatul! 
Pleacă-n sat, că-i mare satul. 
Pleacă, pleacă!” Şi-a plecat. 
PE DEALUL PLEVNEI 

E-n amurg. Pe deal bulgarul 
Liniştit îşi mână carul. 

Rotile nu ştiu că plânge 
Dealul, pe-unde omul mână; 
Nu ştiu boii, că-n ţărână. 
Pe-unde trec, e numai sânge. 
Noaptea-ncel, încet, scoboară. 
Lilieci prin aer zboară. 

Pe unde-a fost cumplire-odată 
Doarme-acum întreaga fire. 
Peste-un iad de zvârcolire 
Cade-o pace-ntunecată. 
Numai luna e pe lanuri - Dar mai sus, pe 


sub 


rădanuri. 


Unde-a curs fierbinte plumbul. 
Duhuri vin din vreme-n vreme. 
Cât e noaptea-n dealuri geme 
Şi se zbuciuma porumbul. 
CÂNTECUL REDUTEI 

În redută numai lei; 

Uite-i, mă, basibuzucii. 

Eu de-aici le-aud papucii! 

Dar mai mare peste ei 

Cine mi-e? Vreun Strâmbă-Lemne? 
Cică şi mai şi, pesemne. 

Unul, Ciaca-Paca-bei. 

Câte cinci pe-un ban să-i vinzi. 
Că sunt toţi oşteni pe-alesul. 
De viteji le saltă fesul. 

Pitulaţi pe după grinzi. 
Se-ntind, nene, de căldură 

De le-ajung genunchii-n gură 
Masala', cu ei te prinzi? 

Ce te uiţi tu că sunt goi? 

Asa-i turcu-n vitejie 

Zvârle haina ca să fie 
Sprinten-foc când e-n război. 
Dârdâiesc din dinţi, mă vere - Lasă-i, mă, că-şi fac 


putere 


puie 


Dinţilor, să muste-n noi. 
Şi-ntr-o zi - să vezi acu - Dete-Osman porunci să-i 


Tălpilor la cizme cuie. 
Şi-apoi, ce-o fi fost, ce nu. 
Că sări pe băț călare 
Şi-alergând în fuga mare 
Drept la Vădin s-abătu. 
Strig-Osman: „Păsat vă fac! 


1 Musalä = interjectie turcească, însemnează : bravo ! de minune ! 
(fig.) ] în traducere literală : ce-o vrea Dumnezeu! 


Incurcati pe-aicea treaba. 

Şi-mi mâncaţi pilaf degeaba - Vă tai ciorba, vă 
dezbrac! 

Ahmet, Mahmet, cum te cheamă. 

Tu cam tremuri, bag de seamă. 

Sari, curând, că-ţi viu de hac!” 

Turcii, toţi gândeau: „Poftim! 

Să dezbraci p-un gol ca napul - Cu ce-şi bate paşa 
capul!” 

Şi-i strigară: „Cioc selim”!? 

Dar temându-se de vorba 

Că Osman le taie ciorba. 

Au mai zis: „Sarim, sarim!” 

Şi-au sărit cei lei de turci 

Care cum putea mai iute: 

Vin românii spre redute. 

Şi să stai să-i mai încurci? 

Căpitanii-şi pierd şalvarii. 

Fac mătănii ghinărarii. 

Că-i la deal, şi-i greu să-l urci. 

Noi strigam atunci din tun: 

„Ce fugiţi, ca-n groaza furcii? 

Nu vă vin din urmă turcii! 

Stati, şi dati-ne tutun”. 

Ei de stat n-au stat niciunul 

Dar ne-au azvârlit tutunul. 

C-aşa-i turcul, suflet bun... 

Acest cântec îl făcui 

Eu, căprarul Păvăloaie. 

Stând de strajă noaptea-n ploaie. 

Şi gândeam: „Tu râzi şi spui. 

Şi tu n-ai cămaşă-n spate! 

Las că prind pe Osman. măi frate. 

Şi-am să-mbrac cămaşa lui!” 


2 Foarte bine ! (turc.). 


O SCRISOARE DE LA MUSELIM-SELO 
Mäicutä dragă, cartea mea 
Găsească-mi-te-n pace! 

Pe-aici e vânt şi vreme grea. 


Si-Anton al Anei zace 

De patru luni, si-i slab si tras. 
Să-l vezi, că-ţi vine prinsul. 
Că numai Oasele-au rămas 

Şi sufletul dintr-însul. 

Apoi, să ştii c-a fost război 

Şi moarte-aici, nu şagă: 
Cădeau pe dealuri, dintre noi. 
Ca frunza, mamă dragă. 
Şi-acolo-n deal, cum fulgera. 
Un plumb simţii că vine 

Şi n-avu loc, cât larg era. 
Decât în piept la mine. 

Mi-e bine-acum, şi-aşa socot 
Că nu va trece luna 

Şi-oi fi scăpat de-aici de tot. 
Dar vezi, te rog, de una: 

Să nu mai faci cum ai făcut 
S-aduni la tine satul. 

De veselă că ţi-ai văzut 
Acasă iar băiatul! 

Să vezi pe-aici si ciungi, si-ologi! 
Cristos să-i miluiască! 

Tu mergi la popa-n sat să-l rogi 
O slujbă să-mi citească. 
Puteri de nu vei fi având 

De plată, vorba-i lasă. 

Că-i voi lucra o zi, oricând. 
La-ntorsul meu acasă. 

Pe Nuţu vi-l lăsasem mic. 

Cu creştetul cât masa 

O fi acum ştrengar voinic 

Şi vă răstoarnă casa? 
Făcutu-i-aţi şi lui la fel 
Căciulă, cum am vrut-o? 
Aveam o piele-n pod, de miel. 
Doar nu veţi fi vândut-o? 


Nevestei mele să-i mai spui. 
Să-mi cumpere o coasă. 

Cea veche nu ştiu este - ori nu-i. 
Şi-o fi acum şi roasă 

De când rugina scurmă-n ea. 
Să-mi văd, o dare-ar Sfântul. 
Cum cade iarba-n faţa mea 
Şi-mi bate-n plete vântul! 

Ea lupte-se cum biet o şti. 
C-aşa ne dete soartea. 

Că şi noi ne-am luptat pe-aci 
Cu greul şi cu moartea; 

Dar l-au ajuns şi pe Harap 
Blestemele şi plânsul. 

Că noi i ne-am ţinut de cap 
Şi-ntrarăm după dânsul. 

Şi i-am făcut, mäicutä, vânt. 
L-am scos de tot din ţară. 
Măcar stetea pe sub pământ 
Şi nu ieşea pe-afară. 

Şi-am prins şi pe-mpăratul lor. 
Pe-Osman nebiruitul. 

Că-l împuşcase-ntr-un picior 
Şi-aşa i-a fost sfârşitul. 

Păi, ne tinea-pesemne proşti. 
Să-şi joace hopa-tropa. 

Că nu putem să batem oşti! 
Dar poate taica popa 

V-a spus de prin gazeturi tot. 
— El cum şi-a dat juncanii? 
Acum i-aş cumpăra, să pot. 
Dar nu mai am, azi, banii. 

Mă doare-n piept, dar nu să tip. 
Şi-aşa mi-e dor de-acasă. 

Şi-aş vrea să plec, dar nu e chip 
Că vodă nu mă lasă. 

Dar uite, nu e nu ştiu cât 


O lunä chinuitä. 
Si-o să te strâng de după gât. 
Mäicuta mea iubită... 


Aşa mi-a spus Ion să-ţi scriu. 

Iubească-ţi-l pământul! 

Şi-am tot lăsat, pân-a fost viu. 

Şi-mi ţin acum cuvântul. 

Să te mângâie Dumnezeu. 

C-aşa e la bătaie - Şi-am scris această carte eu 

Căprarul Nicolae. 

IMNUL STUDENŢILOR 

Cântând libertatea şi numele sfânt 

Al ţării străvechi şi-al acestui pământ. 

Iubirii de neam, ce de-a pururi ne a fost 

O pavăză-n lupte şi-n pace-adăpost 

Cântămu-i supremul ei cântec. 

Cu vesele glasuri de tinere firi. 

Cuprinşi de-amintirea străbunei măriri. 

Spre soare ni-e gândul şi mergem spre el 

Lumina ni-e ţintă şi binele ţel - Trăiască-ne ţara şi 
neamul! 

Cu dreaptanältatä spre Tatăl de sus 

Jurat-am pe tot ce strămoşii ne-au spus: 

Unire-ntre fraţi şi pe Domn să-l iubim 

Şi-altarul de jertfă-al naţiunii să fim 

Şi sufletul neamului nostru. 

Iar dacă potrivnicii numelui tău 

Cu oşti ar veni ca să-ţi facă vreun rău. 

Ridică-te mândră şi nu te-ngrija 

Căci inima noastră e inima ta. 

Tu-ncrede-te-n fiii tăi, Mamă. 

Iar dac-ar pieri de pe-ntregul pământ 

Iubirea de neam şi-al credinţei avânt: 

Azilul lor veşnic gäsindu-l în noi 

Le-am creşte, ca iar să le dăm înapoi 

Mai tari şi mai trainice lumii. 


DUNĂREA SI OLTUL 

Dunărea vorbea cu Oltul: 

„Tu, copile drag al meu. 

Zbuciumat tu vii la vale 

Tulbure mereu - Plouă mult la voi la munte. 

Sate şi câmpii de-neci. 

Ori ţi-e firea ta de-a rupe 

Maluri pe-unde treci?” 

„Rup şi maluri câteodată 

Şi fac holdele de pier. 

Iar când plouă mult la munte 

Cap de om eu cer. 

Dar nu-i asta, maică sfântă. 

Nu de asta-s tulburat. 

Ci de câte văd mi-e milă. 

Maică, şi-i păcat! 

Tu, pe unde-alergi prin lume. 

Vezi şi ţări şi munţi frumoşi. 

Neamuri ce-şi vorbesc ferice 

Graiul din strămoşi. 

Toate laudă pe Domnul. 

Libere-a trăi cum vor. 

Vesele fiind de viaţa 

Şi de soarta lor. 

Vezi şi-aci poporul nostru 

Cel din veac adus pe-aici. 

Sprintene şi mândre fete 

Şi flăcăi voinici. 

Şi ţi-e dragă ţara asta 

De români, căci te iubesc - Dar tu nu cunoşti de-a- 
ntregul 

Neamul românesc! 

Eu de unde vin, mâhnitul. 

Furios spre şes scobor. 

Căci, de unde vin, e spaimă. 

Groază şi fior. 

Tot români sunt şi pe-acolo. 


Neam din veac pe-aici adus. 
Dar pe gâtul lor si astăzi 
Jugul este pus. 

Ei n-au voie să-şi vorbească 
Graiul strămoşesc ce-l au. 

Iar în coasta lor de-a pururi 
Sulitele stau. 

Sfânta libertate este 

Nume gol pe-al lor pământ: 
Cei nedrepti sunt cei puternici 
Singuri au cuvânt! 

Ah, de mila lor, eu, maică. 

Vin aşa de tulburat. 

Şi ele ciudă pe duşmanii 

Cei ce l-au călcat. 

Iar de-nec şi mai, şi oameni; 
Nu mai ştiu ce fac nici eu. 

Că mă simt de-atâta jale 
Tulbure mereu!” 

PENTRU LIBERTATE 
Plângem, da, că prea ne doare! 
Nu pe noi! Crescuţi în chin 
Ne-am intim de-un cer cu soare 
Şi-l cunoaştem cel puţin! 
Plângem pe copii, sărmanii. 
Că-ntr-al temnitei mormânt 

Îşi încep în noapte anii. 
Nestiind ce-i soare sfânt. 
Plângem, da, şi strâns ne strângem 
Lângolaltă, câţi suntem. 

Dar să ştiţi că nu ne plângem 
Ca nebunii cari se tem. 

Robi, meniti, prin jocul sorții. 
Noi ai chinului am fost. 

Însă nu, şi nu, ai morţii! 

Nu cătăm noi adăpost 

Nici în milă, nici în rugă; 


Asta cear-o de la voi 

Cel ursit să fie slugă - Dar n-o cereti de la noi! 

Vom răbda, privind în faţa 

Orişicui, şi-a orice chin. 

Că noi ştim că-i multă viaţa 

Şi în noi, şi-n cei ce vin. 

Blästemati pieri-vor regii 

Cari s-abat din drumul drept - Ne-aţi adus stricarea 
legii 

Şi ne staţi cu mâna-n piept. 

O, şi-n loc s-aveti ruşine. 

Vă mändriti cu ce-ati adus: 

Dar puterea, stiti voi bine. 

Nu vi-a dat-o Cel-de-sus 

Nici eternul Domn! Vi-e dată 

De-un vremelnic din Infern! 

Deci vi-e binecuvântată 

Şi la voi vă fi-n etern! 

Lumile-au văzut mirate 

Cât de mult iubiräti voi 

Şuierul de bici ce bate 

Făr'de milă oameni goi! 

Dar şi pentru noi rămâne 

Timp - ah, cine poate şti! 

Şuierul acesta mine Cânt al lui Tirteu? va fi! 

Iar din lanţul ce-azi ne strânge 

Pot să iasă spăzi, şi pot 

Spăzile să vadă sânge. 

Nu de-al nostru însă tot! 

Şi sfârşitul tău veni-va 

Azi ori mâne, ori mai apoi! 

Şi-o să poţi tu sta-mpotriva 

Poate-a celor mai vreo doi. 

Dar mai tari prin răzbunare 

Şi prin ura lor turbati? 


3 Poet liric grec din secolul al VIl-lea i.e.n. care i-a însufleţit cu 
cîntecele sale pe spartani. 


O să fii destul de tare. 

Tot potopul să-l abati? 

Eu nu chem această vreme. 
Dar tiranul braţ al tău 

Face totul ca s-o cheme. 
Rău îngrămădind pe rău. 
CÂNTECUL CEL VECHI AL OLTULUI 
„Vine, tată, Oltul mare; 
Malul stâng de-abia-l zăresc!” 
„Las să vie Oltul mare. 

Că, Români de când trăiesc. 
Oltul tot la piept ne are 

Şi-i al nostru şi ne ştie 

Şi nu bate cu mânie 

Malul cel băsărăbesc. 

Vine mare, las să vie 

Că ni-e sol dumnezeiesc”. 
„Vine, tată, Oltul mare 
Brazi träsniti rostogolind”. 
„Las să vie Oltul mare. 

Căci tătarii-ncoace tind. 

Dar li-e Oltul în cărare 

Şi n-au inimă să-l treacă 

Şi sperieti se-ntorc şi pleacă 
Cu noi horă nu se prind. 
Las’ să vie, că-i îneacă. 
Neamul nostru mäntuind”. 
„Vine, tată, Oltul mare. 

Şi cu sânge-amestecat”. 
„Las să vie Oltul mare. 

Că mulţimi de osti tătare 

El pe mal a apucat. 

Lifte poartă, lifte duce. 
Lifte, bată-i sfânta cruce; 
Oltul capul le-a mâncat! 

Las să vie, să-i apuce 

Că ni-e scut de Domnul dat”. 


OLTENII LUI TUDOR 

Vine-un chiot dinspre munte. 

Vine freamät din päduri - Tudor Domnul vine-n 
frunte. 

Cu mulţimea de panduri! 

Iar din Jiu, din apă sfântă. 

lese cântec vitejesc. 

Şi cu glas de surle cântă 

Tot poporul românesc. 

Las să-i sune surle-n ţară. 

Să-şi adune-olteni destui. 

Ţara s-o vedem noi iară 

Veselă pe urma lui 

Mândra patrie română 

Nu sub braţ de oameni slabi. 

Ci voinică şi stăpână 

Cum a fost sub Basarabi. 

Zboară corbi pe sus, băiete. 

Cârduri negre se-nvârtesc. 

Şi se zbat de-atâta sete 

Şi de foame se izbesc: 

N-au s-aştepte-oltenii rugă 

Să le dea de hrană-n văi - Oh, ciocoi, te-ajung în fugă 

Toţi răzbunătorii tăi! 

Cine vrea părtaş să fie 

Dreptului pe-acest pământ 

După Tudorin să vie! 

Că-i trimis de Domnul sfânt 

Să ne scape-acum odată 

De ciocoi, căci Dumnezeu 

Însuşi s-a pornit să-i bată. 

Cum ne bat şi ei mereu. 

Ridicaţi, români, Dreptăţii 

Steag cu sfântul George-acum! 

Sfintei Legi şi Libertăţii 

Faceti-i odată drum! 

Cine nu-i cu voi să ştie 


Că izbit va fi de voi. 
De cei strasnici in mänie 
Si din leagän de eroi. 
Domnul Tudor sa träiascä! 
Sus cu totii, pui de lei. 
Pentru tara romäneasca. 
Pentru drepturile ei! 
A-mbräcat cămaşa morţii 
Domnul Tudor, ca Hristos. 
Dar schimba-va pasul sorții. 
Va trânti tiranii jos! 
MORTUL DE LA PUTNA 
Iar la Putna-n mănăstire 
Noaptea din tăcut mormânt 
lese-n plină strălucire 
Ştefan cel viteaz şi sfânt. 
Lespedea ce-au pus-o popii 
Peste groapă, neet se dă 
Îndărăt şi-n fundul gropii 
Ştefan plin de pace stă. 
Dar se-naltä-ncet eroul 
Deşteptat de lungu-i somn. 
Luminat e-ntreg cavoul 
Şi sumet viteazul Domn. 
Albu-i coif străluce-n lună 
Iar pe zale-i joacă zări 
De lumini ce se-mpreună 
Ca-ntr-un basm cu arătări. 
Lunga suliță şi-o poartă 
Răsucind-o-n mândru chip - Eu credeam că-i umbră 
moartă 
Ce se mişcă pe nisip. 
Dar e viu! Acum ridică 
Ochii săi, parc-ar lăsa 
Peste-o oaste inamică 
Toată vrăjmăşia sa. 
Apoi stă plecat şi-ascultă; 


Poate-aude spre Hotin 
Vuiet si-alergare multä 

De poloni si turci ce vin. 
Poate-aude osti tätare 

Şi năvală peste Prut. 

Ori sosind din depărtare 
Peste munte i-a trecut 
Regele Matei! Voi cete 

De cazaci şi de săcui. 
Dumnezeu acum vă dete 
Gata iar pe mâna lui! 

Sună zornăit de zale; 
Strigăt mare de război. 

Ard Moldova noastră-n cale 
Câţi duşmani şi vechi şi noi. 
Ştefan tremură-n mânie. 
Iese din tăcutul schit - Luna-n ceruri, argintie. 
Cu nori negri s-a nvelit. 

Şi cumplit din bucium sună 
Ştefan Vodă: ca un nor 

les osteni şi iuți s-adună 
Roată lângă Domnul lor. 
Iat-o, oastea lui voinică. 
Toţi cei buni şi tari ai săi! 
Ştefan spada şi-o ridică 

Şi porneşte-n sârg spre văi. 
Luna tot mai mult s-ascunde. 
Tot mai negri nori plutesc 
Şi din văi grozav răspunde 
Buciumul moldovenesc. 

Se tot duce, duce-n noapte 
Zgomotul în jos spre Prut. 
Mai lăsând în urmă şoapte 
Din furtuna ce-a trecut. 

E pustiu la mănăstire. 

Gol mormântul cel deschis! 
Toate-au fost o nălucire. 


Toate repezi ca-ntr-un vis. 
Nu stiu bine-n care parte 
Stefane, te-ai dus cu osti. 
Ştiu că tu te-ai dus departe. 
Şi duşmanii ti-i cunoşti! 
Bate-i, Ştefane, Părinte. 
Spulberă-i de pe pământ: 
Chiar şi mort învaţă-i minte. 
Cine eşti şi-ai tăi ce sunt. 


DE PROFUNDIS+ 

Pe sub dealurile Plevnei 
Doarme spaima si fiorul. 
Soarele-si ascunde fata 
Si-ngrozit se-ntoarce norul 

Să se ducă-ntr-alte părti. 

O, a fost acolo-n vale 

Moarte şi pieire-odată. 

lar amara ei cumplire 

Scrisă vreme-ndelungată 
Povesti-se-va prin cărţi. 

Umblă mai încet cu plugul. 

Tu, ţăranule, cu grapa. 
Poartă-te să dai täräna 

Mai deoparte-ncet cu sapa 

Pe colnice cu porumb - Poate unde scurmi pământul 
Tu să vezi că iese sânge. 

Plugul tău să dezvelească 
Vreun voinic ce-n groapă plânge 
Zbuciumat de spăzi şi plumb. 
Au venit din munţi cu soare 

Şi din văi întunecate. 

Au lăsat pustii acasă 

Stâne şi câmpii şi sate 

Şi-au trecut grozavul râu. 
Moarte! Tu aveai cu tine 

Tot alaiul spaimei tale: 

Spune, tu, putut-ai, moarte. 

Să opresti voinicii-n cale. 

Să le pui mâniei frâu? 

Pe sub dealuri pe la Plevna 
Doarme spaima şi fiorul - Plin de grijă şi-n tăcere 
Se strecoară călătorul 

Prin pustiul loc de-omor. 

Eu mă tem de-un semn, de-o şoaptă. 
Căci din gropile tăcute 


4 De profundis (lat.) = Din adineuri. 


Vor iesi cei morti cu vuiet. 

Sute-n luptä iar cu sute. 

Repetänd pierirea lor! 

PASA HASSAN 

Pe vodä-l zäreste cälare trecänd 
Prin şiruri, cu fulgeru-n mână. 

În lături s-azvârle oştirea păgână. 
Căci vodă o-mparte, cărare făcând. 
Şi-n urmă-i se-ndeasă, cu vuiet curgând. 
Oştirea română. 

Cu tropote roibii de spaimă pe mal 
Rup frânele-n zbucium şi saltă; 
Turcimea-nvrăjbită se rupe deolaltă. 
Şi cade-n mocirlă, un val după val. 
Iar fulgerul Sinan, izbit de pe cal. 
Se-nchină prin baltă. 

Hassan de sub poala pădurii acum 
Lui Mihnea-i trimite-o poruncă: 

În spatele oştirii muntene s-aruncă 
Urlând ianicerii, prin flinte şi fum. 
Dar paşa rămâne alături de drum. 
Departe de luncă. 

Mihai îl zăreşte şi-alege vreo doi. 
Se-ntoarce şi pleacă spre gloată. 

Ca volbura toamnei se-nvârte el roată 
Şi intră-n urdie ca lupu-ntre oi. 

Şi-o frânge degrabă şi-o bate napoi 
Şi-o vântură toată. 

Hassan, de mirare, e negru-pământ; 
Nu ştie de-i vis, ori aieve-i. 

El vede cum zboară flăcăii Sucevei. 
El vede că Bogdan? e suflet de vânt 
Şi-n faţă-i puterile turcilor sunt 
Tăriile plevei. 

Dar iată-l! E vodă, ghiaurul Mihai! 
Aleargă năvală nebună. 


5 Bogdan — domn, domnitor. 


Imprästie singur pe cäti li adunä. 

Cutreieră câmpul, tăind de pe cai - El vine spre paşă: 
e groază şi vai. 

Că vine furtună. 

— „Stai, paşă, o vorbă de-aproape să-ţi spun. 

Că nu te-am găsit nicăirea” - Dar paşa-şi pierduse şi 
capul, şi firea! 

Cu frâul pe coamă el fuge nebun. 

Că-n gheară de fiară şi-n gură de tun 

Mai dulce-i pieirea. 

Sălbaticul vodă e-n zale şi-n fier. 

Şi zalele-i zuruie crunte. 

Gigantică poart-o cupolă pe frunte. 

Şi vorba-i e tunet, răsufletul ger. 

Iar barda-i din stânga ajunge la cer. 

Şi vodă-i un munte. 

— „Stai, paşă! Să piară azi unul din noi!” 

Dar paşa mai tare zoreşte; 

Cu scările-n coapse fugaru-şi loveşte 

Şi gâtul i-l bate cu pumnii-amândoi; 

Cu ochii de sânge, cu barba vâlvoi. 

Ei zboară soimeste. 

Turbanul îi cade şi-l lasă căzut; 

Îşi rupe cu mâna veşmântul. 

Că-n largile-i haine se-mpiedică vântul. 

Şi lui i se pare că-n loc e ţinut; 

Aleargă de groaza pieirii bătut. 

Mănâncă pământul. 

Şi-i dârdâie dinţii şi-i galben-pierit! 

Dar Alah din ceruri e mare! 

Şi Alah îi scurtează grozava-i cărare. 

Căci paşa-i de taberi aproape sosit! 

Spahiii din corturi se-ndeasă grăbit 

Să-i deie scăpare. 

Şi-n ceasul acela Hassan a jurat 

Să zacă de spaimă o lună. 

Văzut-au şi beii că fuga e bună 


Si bietului paşă dreptate i-au dat. 
Căci vodă ghiaurul în toţi a băgat 
O groază nebună. 

PODUL LUI TRAIAN 

Colo surele ruine 

Către Dunăre privesc 

Cum tot vine apa, vine - Martori vremilor trecute. 
Cât sunt astăzi de tăcute. 

Numai inimii-i vorbesc. 

Eu mă uit pe apa sură 
Incretit-abia de vânt; 

Apa lângă mal murmură. 

Trec şi vremile-nainte. 

Trec şi-aducerile-aminte. 

Cum trec toate pe pământ. 

Au pierit acele glorii. 
Şi-alte-asemeni nu se nasc - Ah, dar iată luptătorii 
Scutul lor cum îl aruncă. 

Sapă, cum le-a dat poruncă 
Meşterul de la Damasc. 

Grinzile de grinzi se leagă 

Peste munţii de granit. 

Lespezi peste bârne-ncheagă 
Viaduct pe bolti enorme 
Şi-uriaşele lui forme 

Parc-ajung până-n zenit. 

Şi din câte-avea ţinuturi 

Roma-n stăpânirea sa. 

Tuti osteni ascunsi sub scuturi 
Vin ca apa revărsată 

Cum potopul tău odată. 

Iahve, peste lumi vărsa. 

Podul îşi îndoaie fierul 

Sub atâţi legionari. 
Tubele-nspăimântă cerul! 

Istre, acum te baţi în spume! 
Mulţi văzuşi tu tari în lume. 


Insä nu pe cei mai tari! 

Cine va mai sta-mpotriva 
Leului roman de-acum? 

Care fulger, stävili-va 

Goana răzbunării sale? 

Ai voinici, tu, Decebale? 

Să opreşti furtuna-n drum? 
Ori ai tăi sunt cei ce-n gloate 
Ies din codrii-ntunecati? 

De pe câte râuri toate 

Vin la moarte ca la nuntă 

Cu topoare-n mână, şi-nfruntă. 
Şapte rânduri de-mpärati? 
Ah! visez. Eu la ruine 

Şi la Dunăre privesc. 

Cum tot vine apa, vine. 

Ele stau ruine mute 

Martori vremilor trecute. 
Numai inimii-i vorbesc. 


Nuntä in codru 
Vestitorii primäverii 
Iarna pe uliţă 
Jucăriile celui cuminte 
Povestea gâştelor 

Pe dealul Plevnei 

Cäntecul redutei 

O scrisoare de la Muselim-Selo 
Imnul studentilor 

Dunärea si Oltul 

Pentru libertate 

Cäntecul cel vechi al Oltului 
Oltenii lui Tudor 

Mortul de la Putna 

De profundis 

Podul lui Traian 


